Spoorsnylegende stap weer | News24
Spoorsnylegende stap weer
Andrew Kruiper ná sy suksesvolle dubbele knie-operasie by die Netcare Linksfield-hospitaal in Johannesburg. Foto: Verskaf
En so was dit ook vir 'n lid van die Khomani-San-gemeenskap wat op 56-jarige ouderdom byna deur osteo- artritis in sy spore gestuit is.
Voor die operasie het x-straalfoto's van sy knieë gewys dat die kraakbeen heeltemal verweer het, het Mpho Raborife verlede week vir Netwerk24 berig.
Firer het 'n mediese ­maatskappy oorreed om dele van prostetiese kniegewrigte te skenk.
Hy het ook die Netcare-stigting gevra om die koste van die operasie en Kruiper se ­hospitaalverblyf te dek vir die knievervanging wat op 14 Maart uitgevoer is.
Verlede week het skakel­beamptes van die hospitaal 'n nuwe foto van Kruiper met krukke en kniekouse verskaf – dié man wat by sy oom, wyle Vet Piet, van die diere, hul spore en die veld geleer het.
Oor hoe sy knieprobleem sy dagtaak in die Kalahari belemmer het, vertel Kruiper aan Netcare: "Ek het diere se spoor gesny en navorsers tot by hulle geneem sodat hulle die diere kan bestudeer.
"Ek het ook my dierekennis met toeriste en parkbesoekers gedeel, maar ek moes ophou, want ek kon net nie meer nie. Dit het my hart gebreek."
Patricia Glyn, skrywer en radio-persoonlikheid, het in die bres getree vir Kruiper deur kontak met welwillendes in die mediese veld te maak, soos Firer, wat 'n span saamgestel het om te help en die werk pro bono te doen.
"Benewens daarvoor dat die operasie (Kruiper se) lewens­gehalte en mobiliteit verbeter het, hoop ons dat dit hom sal help om sy aansienlike wys-heid met die volgende geslag te kan deel," sê Toubkin.